Кои са елементите на една бебешка детска стая?
 Необходимите неща за бебешката стая са: Библиотека – децата не могат да четат, но да са в допир с книгите е възпитателно . Четете на децата, оставяйте в ниската част на библиотеката детски и бебшки книги, а на по-високо поставяйте книгите, които не искате да бъдат дъвкани и късани . Периодично слагайте нови детски книжки, които детето да достига. Естествена светлина – нищо не е по-предразполагащо от естествената светлина в стаята. Децата почиват, играят и са по-енергични на естествена светлина. При хубаво време можете да оставяте и отворен прозорец , за да усещат топлината на слънцето и свежия въздух. Играчки, стимулиращи въображението – дори и децата да не са запалени по такъв тип играчки оставете в стаята им такива игри. Постепенно те ще свикнат с тях и ще започнат да играят. Незаменими в развитието на въображението са плюшени играчки, дървени играчки, конструктори и мозайки и музикални инструменти. Ниската маса е задължителна за стаята на малките деца.  Децата обичат да са седнали на масата и да се занимават с различни дейности. Така те приличат на възрастните, чувстват се важни и значими . По този начин развиват самостоятелността си. На масата децата играят, рисуват и оцветяват. Уютен ъгъл – това е място в стаята, което е „само на детето“. В началото децата играят там сами, но в по-напреднала възраст там четат книги, говорят си с приятели. Понякога децата имат и палатка за този ъгъл. Нисък шкаф за съхранение на играчки – нищо не по-лошо от детска стая с играчки разпиляни по целия под. Ако шкафа за съхранение на играчки е достъпен, децата се учат да ги събират там . В началото те гледат родителите си как го правят и постепенно започват да ги събират там. Разбира се децата правят и обратното – избират си с кои играчки да си играят. Килим – ако подът Ви е твърд каменен под (плочки или естествен камък) или дървен под (паркет или дюшаме) килимът ще даде мекота и топлина на детето. Той ще добави и уют на самата стая. Лампи – в детската стая е нужна изкуствена светлина за по-мрачните дни и вечерите. Д окат децата не четат и пишат не им е нужна силна светлина , а по-скоро дискретна мека светлина. Решенито дали да се използват таванни или стенни осветителни тела е по-соро дизайнерски въпрос. Стайни растения – това е природен елемент в детската стая . Децата започват да се грижат за растението и по този начин трупат знания за обкръжаващата ни среда. Легло – възможно е детето да премине към нестандартен размер легло, който отговаря на височината му , или да се премине към стандартно единично легло. Обичайния размер на стандартно единично легло е в рамките на 80 см. х 200 см. Гардероб – гардеробът е стандартна мебел.  В случая с малки деца е необходимо да се предвидят по-ниски и достъпни отделения, от които децата могат са се обслужват и сами. 

